ai4bharat/Pralekha huggingface dataset:
મંત્રીમંડળ
મંત્રીમંડળે ઓડિશામાં ચાંદીખોલ અને કર્ણાટકમાં પદુર ખાતે વધારાના 6.5 મેટ્રિક ટન ક્ષમતાના પેટ્રોલિયમ ભંડારની સ્થાપના કરવા માટે મંજૂરી આપી
પ્રધાનમંત્રી શ્રી નરેન્દ્ર મોદીની અધ્યક્ષતામાં મળેલી કેન્દ્રીય મંત્રીમંડળની બેઠકે બે સ્થળો - ઓડિશામાં ચાંદીખોલ અને કર્ણાટકમાં પદુર ખાતે વધારાના 6.5 મેટ્રિક ટન ના આકસ્મિક પેટ્રોલિયમ ભંડાર ની સ્થાપના કરવાની મંજૂરી આપી દીધી છે જેમાં બંને એસપીઆર માટે ડેડીકેટેડ એસપીએમ ના નિર્માણનો પણ સમાવેશ થાય છે. ચાંદીખોલ અને પદુર ખાતે એસપીઆરની સુવિધા એ જમીનમાં ભૂગર્ભમાં કરવામાં આવશે અને તેની ક્ષમતા અનુક્રમે 4 એમએમટી અને 2.5 એમએમટી હશે. સરકારે 2017-18ના બજેટની જાહેરાત કરતી વખતે આ બે નવા વધારાના એસપીઆરની સ્થાપના કરવાની જાહેરાત કરી હતી.
સૈદ્ધાંતિક મંજૂરીમાં ભારત સરકારની બજેટને લગતી સહાય ઘટાડવા માટે આ પ્રોજેક્ટને પીપીપી અંતર્ગત હાથ ધરવાનું આયોજન છે. આ પ્રકારની ભાગીદારીના નિયમો અને શરતો એ સંભવિત રોકાણકારો સહિત બજારની જરૂરિયાતોને પૂર્ણ કરવા માટે રોડ શોના આયોજન કર્યા બાદ નાણા મંત્રાલય સાથે ચર્ચા વિચારણા કર્યા પછી પેટ્રોલિયમ અને કુદરતી વાયુ મંત્રાલય દ્વારા નક્કી કરવામાં આવશે.
આઈએસપીઆરએલ દ્વારા ત્રણ સ્થળો; વિશાખાપટ્ટનમ , મેંગલોર  અને પદુર , પર 5.૩૩ એમએમટીના કાચા તેલના સંગ્રહ માટે ભૂગર્ભમાં ભંડારોનું નિર્માણ કરી દેવામાં આવ્યું છે. નાણાકીય વર્ષ 2016-17ના વપરાશ આંકડાઓના જણાવ્યા અનુસાર એસપીઆર કાર્યક્રમના પ્રથમ તબક્કા અંતર્ગત 5.૩૩ એમએમટીની ક્ષમતા એ વર્તમાન સમયમાં ભારતની કાચા તેલની 10 દિવસની જરૂરિયાતોને પૂરી પાડશે તેવું અનુમાન છે. વધારાના 6.5 એમએમટીના આકસ્મિક પેટ્રોલિયમ ભંડારની સ્થાપના માટે મંત્રીમંડળની મંજુરી 12 દિવસનો વધારાનો જથ્થો પૂરો પાડશે અને તે ભારતની ઊર્જા સુરક્ષાને પણ વધારશે.
ચાંદીખોલ અને પદુર ખાતે એસપીઆરના નિર્માણ તબક્કાથી ઓડિશા અને કર્ણાટક રાજ્યમાં પ્રત્યક્ષ અને પરોક્ષ રોજગારીની અનેક તકોનું નિર્માણ થવાની સંભાવના છે.
NP/J.Khunt/RP
(Visitor Counter : 180
મંત્રીમંડળ
મંત્રીમંડળે એકીકૃત ઈ-ફાઈલીંગ અને કેન્દ્રીકૃત પ્રોસેસિંગ કેન્દ્ર 2.0 પ્રોજેક્ટ માટેના ખર્ચને મંજૂરી આપી
પ્રધાનમંત્રી શ્રી નરેન્દ્ર મોદીની અધ્યક્ષતામાં મંત્રીમંડળે રૂ. 4,241.97 કરોડના આવક વેરા વિભાગના એકીકૃત ઈ-ફાઈલીંગ અને કેન્દ્રીકૃત પ્રોસેસીંગ કેન્દ્ર 2.0 પ્રોજેકટને મંજૂરી આપી છે.
ભારત સરકારના મંત્રીમંડળે હાલના સીપીસી-આઈટીઆર 1.0 પ્રોજેક્ટના નાણાંકિય વર્ષ 2018-19ના એકંદર ખર્ચ રૂ. 1482.44 કરોડ માટે પણ મંજૂરી આપી છે.
- આ પ્રોજેક્ટનો ઉદ્દેશ કરદાતાઓ માટેના પરિણામોમાં ચોક્કસાઈ લાવવાનો છે
- સૌ પ્રથમવાર યોગ્ય અભિગમ અપનાવવા આવી રહ્યો છે
- તમામ તબક્કે વપરાશકારના અનુભવમાં વૃદ્ધિ કરવી
- કરદાતાની જાણકારીમાં શિક્ષણ મારફતે વધારો કરી તેની સાથે સતત સંપર્ક વધારવો
- સ્વૈચ્છિક ધોરણે કર ભરવાની વૃત્તિને પ્રોત્સાહન આપવું
- બાકીની માંગનું વ્યવસ્થાપન કરવું.
આ મંજૂરીને કારણે વિવિધ કામગીરીઓ જેવી કે આઈટીઆરના પ્રિ-ફાઈલીંગ અને કરદાતા માટે ચોકસાઈમાં વધારો કરવા અને રિફંડ/પ્રોસેસિંગમાં લાગતા સમય ઓછો કરવો, કરદાતાની બાકી માંગના મુદ્દાઓ ઉકેલવામાં સુવિધા કરવી, કરદાતાને સહાય માટે સુસંકલિત સંપર્ક કેન્દ્રો ઉભા કરવા તથા ડિજિટલ મિડિયા અને નિયોક્તા/ભાગીદાર પ્રત્યાયન કાર્યક્રમ દ્વારા કરદાતા સુધીની પહોંચ વધારવી, જેથી કરદાતાને અપાતી સેવામાં વધારો થઈ શકે. આ નિર્ણયથી દેશભરમાં તમામ શ્રેણીના કરદાતાઓના રિટર્નના પ્રોસેસિંગમાં હોરિઝોન્ટલ સમાનતાની ખાતરી થશે, સાતત્ય એક સરખાપણું અને નિયમ આધારિત ઓળખની પદ્ધતિ ઉભી કરી શકાશે. આનાથી કોઈપણ દરજ્જો ધરાવતા દરેક પ્રકારના કરદાતા સાથે કરવેરા અંગેના વલણમાં યોગ્યતા ઉભી કરી શકાશે.
રિટર્નનું ઝડપી પ્રોસેસીંગ થવાના કારણે અને કરદાતાઓને તેમના બેંકના ખાતાઓમાં કોઈપણ પ્રકારના અવરોધ વગર વિભાગ દ્વારા રિફંડ ઈસ્યુ થતાં, આંતરરાષ્ટ્રીય ઉત્તમ પ્રણાલિઓ  અને ધોરણોનું અનુસરણ થતાં, પ્રોસેસિંગને લગતી તાજેતરની માહિતીથી અગત કરાવવા અને મોબાઈલ એપ વડે ઝડપી સંદેશા વ્યવહાર, ઈમેલ, એસએમએસ અને વિભાગની વેબસાઈટ દ્વારા માહિતી મળવાને કારણે પારદર્શકતા અને જવાબદેહિતામાં વધારો થશે.
આ દરખાસ્તથી ટેકનોલોજી મારફતે વ્યવસાયના પરિવર્તન અંગેનું વિભાગનું ધ્યેય ચાલુ રહેવાની ખાતરી થશે. વિભાગમાં કરદાતાઓને સેવા પૂરી પાડવાની અને સ્વૈચ્છિક અમલ માટે ઈ-ફાઈલીંગ અને સીપીસી પ્રોજેક્ટસથી તમામ પ્રક્રિયાઓમાં ઈનોવેટિવ પદ્ધતિઓને અનુસરીને એન્ડ ટુ એન્ડ પ્રોસેસિંગ શક્ય બનશે તથા સ્વૈચ્છિક રીતે નિયમ પાલનને પ્રોત્સાહન મળશે.
RP
(Visitor Counter : 113
પ્રધાનમંત્રીનું કાર્યાલય
પ્રધાનમંત્રીએ લુધિયાણામાં ગેસ લીક થવાથી થયેલા મૃત્યુ પર શોક વ્યક્ત કર્યો
એક્સ ગ્રેશિયા જાહેર કર્યું
પ્રધાનમંત્રી શ્રી નરેન્દ્ર મોદીએ લુધિયાણામાં ગેસ લીકને કારણે થયેલી દુર્ઘટના પર શોક વ્યક્ત કર્યો છે.
પ્રધાનમંત્રીએ મૃતકો અને ઘાયલો માટે એક્સ ગ્રેશિયાની પણ જાહેરાત કરી હતી.
પ્રધાનમંત્રી કાર્યાલયે ટ્વીટ કર્યું:
"લુધિયાણામાં ગેસ લીક થવાને કારણે થયેલી દુર્ઘટના પર શોક વ્યક્ત કરતા, PM @narendramodiએ PMNRF તરફથી દરેક મૃતકોના નજીકના સંબંધીઓને 2 લાખ રૂપિયાની એક્સ-ગ્રેશિયાની જાહેરાત કરી છે. ઘાયલોને 50,000 રૂપિયા આપવામાં આવશે."
YP/GP/NP
(
સ્વાસ્થ્ય અને પરિવાર કલ્યાણ મંત્રાલય
રાષ્ટ્રીય સંચિત કોવિડ -19 રસીકરણ કવરેજ 92.63 કરોડના સીમાચિન્હને પાર
છેલ્લા 24 કલાકમાં 43.09 લાખથી વધુ ડોઝ આપવામાં આવ્યા છે
સાજા થવાનો દર હાલમાં 97.95%, માર્ચ 2020 પછી સૌથી વધુ
છેલ્લા 24 કલાકમાં 22,431 નવા કેસ
ભારતમાં સક્રિય કેસનું ભારણ , કુલ કેસનાં 0.72%
સાપ્તાહિક પોઝિટિવિટી દર  104 દિવસથી 3% કરતા ઓછો
છેલ્લા 24 કલાકમાં 43,09,525 વેક્સિન ડોઝના વહીવટ સાથે, દેશનું કોવિડ-19 રસીકરણ કવરેજ આજે સવારે 7 વાગ્યા સુધીના કામચલાઉ અહેવાલો અનુસાર 92.63 કરોડ  ના સંચિત આંકડાને વટાવી ગયું છે. આ 90,14,182 સત્રો દ્વારા પ્રાપ્ત થયું છે.
આજે સવારે 7 વાગ્યા સુધી કામચલાઉ અહેવાલ મુજબ સંચિત આંકડાઓના વિભાજનમાં નીચેનાનો સમાવેશ થાય છે:
|
|
HCWs
|
|
પ્રથમ ડોઝ
|
|
1,03,74,457
|
|
બીજો ડોઝ
|
|
89,67,785
|
|
FLWs
|
|
પ્રથમ ડોઝ
|
|
1,83,56,797
|
|
બીજો ડોઝ
|
|
1,51,98,102
|
|
18 થી 44 વર્ષ સુધીનું વય જૂથ
|
|
પ્રથમ ડોઝ
|
|
37,46,12,592
|
|
બીજો ડોઝ
|
|
9,41,31,072
|
|
45 થી 59 વર્ષ સુધીનું વય જૂથ
|
|
પ્રથમ ડોઝ
|
|
16,30,05,166
|
|
બીજો ડોઝ
|
|
8,04,01,016
|
|
60 વર્ષથી વધુ ઉંમરના લાભાર્થી
|
|
પ્રથમ ડોઝ
|
|
10,32,00,268
|
|
બીજો ડોઝ
|
|
5,81,21,353
|
|
કુલ
|
|
92,63,68,608
કેન્દ્ર સરકાર ઝડપ વધારવા અને સમગ્ર દેશમાં કોવિડ-19 રસીકરણનો વ્યાપ વધારવા માટે પ્રતિબદ્ધ છે.
રોગચાળાની શરૂઆતથી ચેપગ્રસ્ત લોકોમાંથી, 3,32,00,258 લોકો પહેલેથી જ કોવિડ-19 માંથી સ્વસ્થ થઈ ગયા છે અને છેલ્લા 24 કલાકમાં 24,602 દર્દીઓ સ્વસ્થ થયા છે.
અન્ય સકારાત્મક વિકાસમાં, ભારતનો રિકવરી રેટ છેલ્લા 24 કલાકમાં 97.95% સુધી પહોંચી ગયો છે. રિકવરી રેટ હાલમાં માર્ચ 2020 પછીની સર્વોચ્ચ ટોચ પર છે.
102 દિવસથી સતત 50,000 કરતા ઓછા દૈનિક નવા કેસ નોંધાયા છે. આ કેન્દ્ર અને રાજ્યો / કેન્દ્રશાસિત પ્રદેશો દ્વારા સતત અને સહયોગી પ્રયત્નોનું પરિણામ છે.
છેલ્લા 24 કલાકમાં 22,431 નવા કેસ નોંધાયા.
સક્રિય કેસનું ભારણ આજે 2,44,198 છે. સક્રિય કેસ કુલ કેસનાં 0.72% છે. 204 દિવસમાં સૌથી ઓછું નોંધાયું.
સમગ્ર દેશમાં દૈનિક ધોરણે પરીક્ષણોની ક્ષમતામાં સતત વધારો કરવામાં આવી રહ્યો છે અને છેલ્લા 24 કલાકમાં દેશમાં 14,31,819 કુલ પરીક્ષણો કરવામાં આવ્યા છે. ભારતમાં આજદિન સુધીમાં કુલ 57.86 કરોડથી વધારે  પરીક્ષણો કરવામાં આવ્યા છે.
જ્યારે દેશભરમાં પરીક્ષણ ક્ષમતા વધારવામાં આવી છે, 1.68% પર સાપ્તાહિક સકારાત્મકતા દર છેલ્લા 104 દિવસથી 3% કરતા ઓછો રહે છે. દૈનિક સકારાત્મકતા દર 1.57%નોંધાયો છે. છેલ્લા 38 દિવસો માટે દૈનિક સકારાત્મકતા દર 3% થી નીચે અને સતત 121 દિવસો માટે 5% ની નીચે રહ્યો છે.
SD/GP/BT
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 189
પ્રધાનમંત્રીનું કાર્યાલય
પ્રધાનમંત્રીએ માધવપુર મેળામાં પ્રગટ થયેલા ગુજરાત અને પૂર્વોત્તર વચ્ચેના તાલમેલ પર ભાર મૂક્યો
પ્રધાનમંત્રી શ્રી નરેન્દ્ર મોદીએ ગુજરાત અને પૂર્વોત્તર વચ્ચેના મહાન સાંસ્કૃતિક સમન્વયને ઉજાગર કર્યો અને તેનો શ્રેય માધવપુર મેળાને આપ્યો.
માધવપુર મેળા વિશે આસામના મુખ્ય પ્રધાન, શ્રી હિમંતા બિસ્વા સરમાના ટ્વીટ થ્રેડના જવાબમાં, પ્રધાનમંત્રીએ ટ્વીટ કર્યું;
"ગુજરાત અને પૂર્વોત્તર વચ્ચેનો મહાન સાંસ્કૃતિક તાલમેલ માધવપુર મેળાને આભારી છે."
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
સ્વાસ્થ્ય અને પરિવાર કલ્યાણ મંત્રાલય
ભારતમાં સક્રિય કેસનું ભારણ આજે 32,811, જે ભારતના કુલ પોઝિટિવ કેસમાં 0.08 ટકા છે
છેલ્લા 24 કલાકમાં 2,876 દૈનિક નવા કેસ નોંધાયા
ભારતનું સંચિત કોવિડ-19 રસીકરણ કવરેજ લગભગ 180.60 કરોડને પાર
સાજા થવાનો દર હાલમાં 98.72%
સાપ્તાહિક પોઝિટિવિટી દર 0.44%
સતત ડાઉનવર્ડ ટ્રેન્ડને પગલે, ભારતનો સક્રિય કેસલોડ આજે ઘટીને 32,811 થયો છે. દેશના કુલ પોઝિટિવ કેસના 0.08% સક્રિય કેસ છે.
પરિણામે, ભારતનો રિકવરી રેટ 98.72% છે. છેલ્લા 24 કલાકમાં 3,884 દર્દીઓ સ્વસ્થ થયા છે અને સાજા થયેલા દર્દીઓની કુલ સંખ્યા  હવે 4,24,50,055 છે.
છેલ્લા 24 કલાકમાં 2,876 નવા કેસ નોંધાયા છે.
છેલ્લા 24 કલાકમાં કુલ 7,52,818 કોવિડ-19 ટેસ્ટ કરવામાં આવ્યા હતા. ભારતે અત્યાર સુધીમાં 78.05 કરોડ  થી વધુ સંચિત પરીક્ષણો કર્યા છે.
સાપ્તાહિક અને દૈનિક સકારાત્મક દરોમાં પણ સતત ઘટાડો જોવા મળ્યો છે. દેશમાં સાપ્તાહિક સકારાત્મકતા દર હાલમાં 0.44% છે અને દૈનિક સકારાત્મકતા દર 0.38% હોવાનું નોંધાયું છે.
રસીકરણના મોરચે, આજે સવારે 7 વાગ્યા સુધીના કામચલાઉ અહેવાલો મુજબ ભારતનું COVID-19 રસીકરણ કવરેજ 180.60 કરોડ  ને વટાવી ગયું છે. આ 2,11,93,183 સત્રો દ્વારા હાંસલ કરવામાં આવ્યું છે. આજે સવારે 7 વાગ્યા સુધીના કામચલાઉ અહેવાલ મુજબ સંચિત આંકડાના વિભાજનમાં નીચેનાનો સમાવેશ થાય છે:
|
|
સંચિત વેક્સિન ડોઝ કવરેજ
|
|
HCWs
|
|
પ્રથમ ડોઝ
|
|
1,04,02,794
|
|
બીજો ડોઝ
|
|
99,87,279
|
|
સાવચેતી ડોઝ
|
|
43,32,071
|
|
FLWs
|
|
પ્રથમ ડોઝ
|
|
1,84,11,792
|
|
બીજો ડોઝ
|
|
1,74,82,386
|
|
સાવચેતી ડોઝ
|
|
66,02,146
|
|
15-18 વર્ષ સુધીનું વય જૂથ
|
|
પ્રથમ ડોઝ
|
|
5,60,41,282
|
||
|
બીજો ડોઝ
|
|
3,47,40,004
|
|
18 થી 44 વર્ષ સુધીનું વય જૂથ
|
|
પ્રથમ ડોઝ
|
|
55,35,60,174
|
|
બીજો ડોઝ
|
|
45,74,25,030
|
|
45 થી 59 વર્ષ સુધીનું વય જૂથ
|
|
પ્રથમ ડોઝ
|
|
20,25,71,402
|
|
બીજો ડોઝ
|
|
18,32,54,385
|
|
60 વર્ષથી વધુ ઉંમરના લાભાર્થી
|
|
પ્રથમ ડોઝ
|
|
12,66,16,352
|
|
બીજો ડોઝ
|
|
11,41,35,545
|
|
સાવચેતી ડોઝ
|
|
1,05,30,465
|
|
સાવચેતી ડોઝ
|
|
2,14,64,682
|
|
કુલ
|
|
1,80,60,93,107
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 170
માહિતી અને પ્રસારણ મંત્રાલય
ભારતના 50માં આંતરરાષ્ટ્રીય ફિલ્મ મહોત્સવ દ્વારા ઓપન એર સ્ક્રિનિંગ માટે ‘જોય ઑફ સિનેમા’ વિષય પર આધારિત ફિલ્મોની યાદી પ્રસિદ્ધ કરવામાં આવી
બે સ્થળોએ 14 ફિલ્મોનું સ્ક્રિનિંગ કરવામાં આવશે
જૂની ક્લાસિક ફિલ્મો ‘પડોશન’ અને ‘ચલતી કા નામ ગાડી’ સાથે ગુજરાતી ફિલ્મ ‘હેલ્લારો’નો પણ આ શ્રેણીમાં સમાવેશ
ભારતના 50માં આંતરરાષ્ટ્રીય ફિલ્મ મહોત્સવ દ્વારા ઓપન એર સ્ક્રિનિંગ શ્રેણી અંતર્ગત પ્રદર્શિત થનારી ફિલ્મોની યાદી પ્રસિદ્ધ કરવામાં આવી છે. 20 નવેમ્બરથી 28 નવેમ્બર, 2019 દરમિયાન ભારતીય આંતરરાષ્ટ્રીય ફિલ્મ ઉત્સવ , ગોવા તેની સ્વર્ણિમ જયંતીની ઉજવણી કરશે. સિનેમા રસિકોને સિનેમાનો સર્વોત્તમ અનુભવ પુરો પાડવા માટે IFFI દ્વારા દર વર્ષે ઓપન એર સ્ક્રિનિંગનું આયોજન કરવામાં આવે છે.
50માં IFFIના ઓપન એર એર સ્ક્રિનિંગ માટેનો વિષય ‘સિનેમાનો આનંદ’  રાખવામાં આવ્યો છે. પ્રેક્ષકો માટે કોમેડી તેમજ સંબંધિત  ભારતીય પેનોરમા વિભાગની પસંદ કરાયેલી ફિલ્મોનું સ્ક્રિનિંગ થશે. ચાલુ વર્ષે 21મી નવેમ્બરથી 27મી નવેમ્બર, 2019 દરમિયાન પણજીના જોગર્સ પાર્ક  અને મિરામાર બિચ પર સ્ક્રિનિંગનું આયોજન કરવામાં આવશે. જોગર્સ પાર્ક ખાતે કોમેડી અને સંબંધિત વિષયની ફિલ્મોનું સ્ક્રિનિંગ કરાશે જ્યારે મિરામાર બિચ ખાતે ભારતીય પેનોરમા વિભાગની પસંદ કરાયેલી ફિલ્મોનું સ્ક્રિનિંગ યોજવામાં આવશે. ઓપન એર સ્ક્રિનિંગ તમામ માટે ખુલ્લુ રહેશે, તેના માટે કોઇ રજિસ્ટ્રેશનની જરૂરિયાત રહેશે નહીં. દરેક માટે વિનામૂલ્યે પ્રવેશ રહેશે.
|
|
જોગર્સ પાર્ક, એલ્ટિન્હો ખાતે સ્ક્રિનિંગ થનારી ફિલ્મો
|
|
મિરામાર બિચ ખાતે સ્ક્રિનિંગ થનારી ફિલ્મો
|
|
- ચલતી કા નામ ગાડી 
- પડોશન 
- અંદાજ અપના અપના 
- હેરાફેરી 
- ચેન્નાઇ એક્સપ્રેસ 
- બધાઇ હો 
- ટોટલ ધમાલ 
|
|
- નાચોમ-ઇયા કુમ્પાસર 
- સુપર 30 
- આનંદી ગોપાલ 
- ઉરીઃ ધ સર્જિકલ સ્ટ્રાઇક 
- હેલ્લારો 
- ગલી બોય 
- F2 – ફન એન્ડ ફ્રસ્ટ્રેશન 
DK/NP/J. Khunt/DS/RP
(Visitor Counter : 566
પ્રધાનમંત્રીનું કાર્યાલય
પ્રધાનમંત્રીએ પૂર્વોત્તરના સૌંદર્યની પ્રશંસા કરી
પ્રધાનમંત્રીએ લોકોને પૂર્વોત્તરનાં પ્રવાસની પોતાની તસવીરો શેર કરવા માટે અપીલ કરી
પ્રધાનમંત્રી શ્રી નરેન્દ્ર મોદીએ પૂર્વોત્તરના અસાધારણ પ્રાકૃતિક સૌંદર્યની પ્રશંસા કરી.
પ્રધાનમંત્રીએ લોકોને પૂછ્યું કે, “શું તમારી પાસે પૂર્વોત્તરની યાત્રાનાં અથવા એ ક્ષેત્રના અસાધારણ પ્રાકૃતિક સૌંદર્યની તસવીરો છે?”
એમણે લોકોને અપીલ કરી કે એ તસવીરોને #MagnificentNortheast સાથે ઇન્સ્ટાગ્રામ પર શેર કરો. એમણે એમ પણ કહ્યું હતું કે, હું પણ મારી વોલ પર પૂર્વોત્તરની તસવીરો શેર કરીશ.
J.Khunt/RP
(Visitor Counter : 130
પ્રધાનમંત્રીનું કાર્યાલય
પ્રધાનમંત્રીએ ઓડિશાના લોકોને રાજા પરબ પર શુભેચ્છાઓ પાઠવી
પ્રધાનમંત્રી શ્રી નરેન્દ્ર મોદીએ રાજા પરબના શુભ પ્રસંગે ઓડિશાના લોકોને શુભેચ્છાઓ પાઠવી છે.
એક ટવીટમાં પ્રધાનમંત્રીએ કહ્યું, "રાજા પરબના શુભ પ્રસંગે શુભકામનાઓ. હું દરેકના સારા સ્વાસ્થ્ય અને સુખાકારી માટે પ્રાર્થના કરું છું."
SD/GP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
રેલવે મંત્રાલય
ભારતીય રેલવેએ મુંબઇથી અમદાવાદ માટે ‘હેરિટેઝ વિક’ ખાસ પેકેજ લોન્ચ કર્યું
19 થી 25 નવેમ્બર, 2019 દરમિયાન ઉજવાઇ રહેલા ‘વર્લ્ડ હેરિટેઝ વિક 2019’ દરમિયાન ભારતીય રેલવેના પ્રવાસન વિભાગે ‘હેરિટેઝ વિક’ સ્પેશિયલ ટુર પેકેજ લોન્ચ કર્યું હતું, જેની શરૂઆત મુંબઇથી થઇ રહી છે. આઇઆરસીટીસીની મુંબઇ ઝોનલ ઓફિસ દ્વારા તેનું સંચાલન થઇ રહ્યું છે. 22 થી 25 નવેમ્બર, 2019 સુધીના આ ખાસ પેકેજની વિશેષતા એ છે કે તે ગુજરાતની સંસ્કૃતિ અને વિરાસતને દર્શાવે છે.
આ ટૂર પેકેજમાં યુનેસ્કો વર્લ્ડ હેરીટેજ સાઇટ ‘રાણી કી વાવ’ અને સુપ્રસિદ્ધ ‘મોઢેરા સુર્ય મંદિર’ને આવરી લેવામાં આવશે. આ પેકેજમાં અમદાવદ શહેરના હેરિટેજ સ્થળોને પણ આવરી લેવામાં આવશે. બીજા દિવસે એટલે કે 23 નવેમ્બર, 2019ના રોજ ગ્રૂપને સુપ્રસિદ્ધ યુનેસ્કો હેરિટેજ સાઇટ ચાંપાનેર-પાવગઢ પુરાતત્વ ઉદ્યાન લઇ જવામાં આવશે. આ સિવાય આ પેકેજની બીજી આકર્ષક વસ્તુ એ પણ છે કે ગ્રૂપને વિશ્વની સૌથી ઊંચી પ્રતિમા, સ્ટેચ્યૂ ઑફ યુનિટીની મુલાકાતે પણ લઇ જવામાં આવશે. આ પેકેજની વધુ માહિતી આઇઆરસીટીસીની વેબસાઇટ www.irctctourism.com પર ઉપલ્બધ છે. વધુ માહિતી માટે મુસાફરો આ નંબર પર સંપર્ક કરી શકે છે. 8287931654/ 022-22644378 / 22632485.
(Visitor Counter : 151
પ્રધાનમંત્રીનું કાર્યાલય
પ્રધાનમંત્રી શ્રીએ પ્રથમ જનજાતીય ખેલ મહોત્સવની પહેલની પ્રશંસા કરી
પ્રધાનમંત્રી શ્રી નરેન્દ્ર મોદીએ ભુવનેશ્વરની કલિંગ ઇન્સ્ટિટ્યૂટ ઑફ સોશિયલ સાયન્સમાં પ્રથમ જનજાતિ ખેલ મહોત્સવના આયોજન પર ખુશી વ્યક્ત કરી છે.
પ્રધાનમંત્રીએ રમતોને એક વિશાળ શરૂઆત ગણાવી હતી અને દેશ માટે નામના અપાવવામાં આદિવાસી ખેલાડીઓની ભૂમિકાને સ્વીકારી હતી.
પ્રધાનમંત્રીએ અમૃત મહોત્સવના ટ્વીટનો જવાબ આપ્યો:
"हमारे खेल जगत में एक बड़ी शुरुआत! वैश्विक स्पर्धाओं में भारत को पहचान दिलाने में जनजातीय खिलाड़ियों की बड़ी भूमिका रही है। ऐसे प्रयासों से देश को इस समुदाय से नए-नए टैलेंट मिलेंगे।"
YP/GP/JD
(
પ્રધાનમંત્રીનું કાર્યાલય
પ્રધાનમંત્રીની ઇથોપિયા પ્રજાસત્તાકના પ્રધાનમંત્રી સાથે મુલાકાત
પ્રધાનમંત્રી શ્રી નરેન્દ્ર મોદીએ 15મી BRICS સમિટની દરમિયાન 24 ઑગસ્ટ 2023ના રોજ જોહાનિસબર્ગમાં રિપબ્લિક ઑફ ઇથોપિયાના પ્રધાનમંત્રી ડૉ. અબી અહમદ અલી સાથે મુલાકાત કરી હતી.
બંને નેતાઓએ વિકાસ ભાગીદારી અને ક્ષમતા નિર્માણ, વેપાર અને રોકાણ, સંરક્ષણ સહયોગ, આઈસીટી, કૃષિ, યુવાનોના કૌશલ્ય અને લોકો-થી-લોકોના જોડાણ સહિતના મુખ્ય ક્ષેત્રો પર ફળદાયી ચર્ચા કરી હતી. તેઓએ મહત્વપૂર્ણ પ્રાદેશિક અને વૈશ્વિક મુદ્દાઓ પર પણ વિચારોનું આદાન પ્રદાન કર્યું.
પ્રધાનમંત્રીએ બ્રિક્સમાં ઇથોપિયાના સભ્યપદ બદલ પ્રધાનમંત્રી અબી અહેમદને અભિનંદન પાઠવ્યા હતા. તેમણે વોઈસ ઓફ ગ્લોબલ સાઉથ સમિટમાં ભાગ લેવા બદલ પ્રધાનમંત્રી અબી અહેમદની પ્રશંસા કરી.
પ્રધાનમંત્રી અબીય અહેમદે બ્રિક્સ પરિવારમાં જોડાવા માટે ઇથોપિયાને ભારતના સમર્થન માટે પ્રધાનમંત્રીનો આભાર માન્યો હતો અને ચંદ્રયાન મિશનની સફળતા પર પ્રધાનમંત્રીને અભિનંદન આપ્યા હતા,જેને ઇથોપિયા અને ગ્લોબલ સાઉથ માટે ગૌરવ અને પ્રેરણાની ક્ષણ ગણાવી હતી.
CB/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પ્રધાનમંત્રી શ્રીએ રત્નીપોરા માટે રેલ કનેક્ટિવિટીની પ્રશંસા કરી
રેલવે મંત્રાલયે ટ્વીટ કર્યું છે કે અવંતીપોરા અને કાકાપોરા વચ્ચે રત્નીપોરા હોલ્ટની લાંબા સમયથી પડતર માંગ આખરે પૂરી થઈ ગઈ છે. આ હોલ્ટ સુલભ પરિવહન સાથે પ્રદેશમાં ગતિશીલતાને સરળ બનાવશે.
રેલવે મંત્રાલયના ટ્વીટનો જવાબ આપતા પ્રધાનમંત્રીએ ટ્વીટ કર્યું:
"જમ્મુ અને કાશ્મીરમાં કનેક્ટિવિટી વધુ ગાઢ બનાવવા માટે સારા સમાચાર."
YP/GP/JD
(
પ્રધાનમંત્રીનું કાર્યાલય
પ્રધાનમંત્રીએ ‘ઇઝ ઑફ ડૂઇંગ બિઝનેસ’માં સુધારા માટે લીધેલા પગલાઓની સમીક્ષા કરી
પ્રધાનમંત્રી શ્રી નરેન્દ્ર મોદીએ આજે ‘ઇઝ ઑફ ડૂઇંગ બિઝનેસ’નાં સંબંધમાં થયેલી પ્રગતિની સમીક્ષા કરવા માટે ઉચ્ચસ્તરીય બેઠકની અધ્યક્ષતા કરી હતી.
આ બેઠકમાં આર્થિક બાબતો સાથે સંબંધિત કેન્દ્રીય મંત્રીઓ, મહારાષ્ટ્રનાં મુખ્યમંત્રી શ્રી દેવેન્દ્ર ફડણવીસ, દિલ્હીનાં લેફ્ટનન્ટ ગવર્નર શ્રી અનિલ બૈજલ તથા કેન્દ્ર સરકાર, મહારાષ્ટ્ર સરકાર અને દિલ્હી સરકારનાં વરિષ્ઠ અધિકારીઓ હાજર રહ્યાં હતાં.
પ્રધાનમંત્રીને ઇઝ ઑફ ડૂઇઁગ બિઝનેસ સાથે સંબંધિત વિવિધ માપદંડો પર થયેલી પ્રગતિ અંગે જાણકારી આપવામાં આવી હતી. એમાં નિર્માણકાર્યની મંજૂરી, કરારો લાગુ કરવા, નોંધાયેલી મિલકતો, વ્યવસાયની શરૂઆત, વીજળી મેળવવી, ધિરાણ મેળવવું અને નાદારીનું નિરાકરણ કરવા ચર્ચા જેવા વિષયો સામેલ છે.
બેઠકમાં છેલ્લાં ચાર વર્ષમાં વર્લ્ડ બેંકનાં “ડૂઇંગ બિઝનેસ” ક્રમાંકમાં ભારતનો ક્રમ 142થી સુધરીને 77 થયો એની નોંધ પણ લેવામાં આવી હતી.
અધિકારીઓએ વ્યાવસાયિક સુધારાઓનો અમલ કરવા અવરોધો અને ખામીઓ દૂર કરવા માટે લીધેલા પગલાં અંગે માહિતી આપી હતી.
પ્રધાનમંત્રીએ છેવાડાનાં વિસ્તાર સુધી પરિવહન સુવિધા સુધારવા અને પ્રક્રિયાઓને સરળ કરવા ધ્યાન કેન્દ્રિત કરવાની જરૂરિયાત પર ભાર મૂક્યો હતો, જેનાથી “ડૂઇંગ બિઝનેસ” ક્રમ સુધરવાની સાથે નાનાં વ્યવસાયો અને સામાન્ય નાગરિક માટે “જીવનની સરળતા” પણ વધશે. તેમણે કહ્યું હતું કે, ભારત માટે આ અતિ મહત્ત્વપૂર્ણ છે, કારણ કે ભારત સૌથી વધુ ઝડપથી વિકસતું અને વાઇબ્રન્ટ અર્થતંત્ર ધરાવે છે. તેમણે ભારતનાં “ડૂઇંગ બિઝનેસ”નાં ક્રમાંકમાં પ્રગતિ વિશે આંતરરાષ્ટ્રીય સ્તરે રસ વધ્યો હોવાનું પણ જણાવ્યું હતું.
NP/J.Khunt/RP
(Visitor Counter : 147
પ્રધાનમંત્રીનું કાર્યાલય
પ્રધાનમંત્રીએ ઇટાલીના પ્રધાનમંત્રી મારિયો ડ્રેગીને કોવિડ-19માંથી ઝડપથી સ્વસ્થ થવાની શુભેચ્છા પાઠવી
પ્રધાનમંત્રી શ્રી નરેન્દ્ર મોદીએ ઇટાલીના પ્રધાનમંત્રી મારિયો ડ્રેગીને કોવિડ-19માંથી ઝડપથી સ્વસ્થ થવાની શુભેચ્છા પાઠવી છે.
એક ટ્વીટમાં પ્રધાનમંત્રીએ કહ્યું;
"હું મારા પ્રિય મિત્ર ઇટાલીના પ્રધાનમંત્રી મારિયો ડ્રેગી કોવિડ-19માંથી ઝડપથી સાજા થાય તેવી શુભેચ્છા પાઠવું છું. @Palazzo_Chigi"
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
સંસ્કૃતિ મંત્રાલય
પ્રધાનમંત્રી 20 ઓક્ટોબરના રોજ ઉત્તરપ્રદેશની મુલાકાત લેશે અને કુશીનગર આંતરરાષ્ટ્રીય હવાઈમથકનું ઉદ્ઘાટન કરશે
પ્રધાનમંત્રી મહાપરિનિર્વાણ મંદિરમાં અભિધમ્મ દિવસ પર આયોજિત એક કાર્યક્રમમાં સામેલ થશે
પ્રધાનમંત્રી સરકારી મેડિકલ કોલેજ, કુશીનગરનો શિલાન્યાસ કરશે તથા કુશીનગરમાં વિવિધ વિકાસલક્ષી પ્રોજેક્ટનું ઉદ્ઘાટન અને શિલાન્યાસ કરશે
પ્રધાનમંત્રી શ્રી નરેન્દ્ર મોદી 20 ઓક્ટોબર, 2021ના રોજ ઉત્તરપ્રદેશની મુલાકાત લેશે. અહીં પ્રધાનમંત્રી આશરે સવારે 10 વાગ્યે કુશીનગર આંતરરાષ્ટ્રીય હવાઇમથકનું ઉદ્દધાટન કરશે. ત્યારબાદ આશરે 11.30 વાગે તેઓ મહાપરિનિર્વાણ મંદિરમાં અભિધમ્મ દિવસના પ્રસંગે આયોજિત એક કાર્યક્રમમાં સહભાગી થશે. પછી તેઓ બપોરે 1.15 વાગ્યાની આસપાસ કુશીનગરમાં વિવિધ વિકાસલક્ષી પ્રોજેક્ટનું ઉદ્ઘાટન કરવા અને શિલાન્યાસ કરવાના જાહેર કાર્યક્રમમાં સામેલ થશે.
કુશીનગર આંતરરાષ્ટ્રીય હવાઈમથકનું ઉદ્ઘાટન
કુશીનગર આંતરરાષ્ટ્રીય હવાઈમથકનાં ઉદ્ઘાટન પ્રસંગે સૌપ્રથમ શ્રીલંકાના કોલંબો એરપોર્ટ પરથી એક ફ્લાઇટનું આગમન થશે, જેમાં બૌદ્ધ સંપ્રદાયનાં એકસોથી વધારે ભિક્ષુઓ અને મહાનુભાવોનું પ્રતિનિધિમંડળ કુશીનગર આવશે. આ પ્રતિનિધિમંડળમાં પ્રદર્શન માટે બુદ્ધના પવિત્ર અવશેષો લઈને આવનારું 12 સભ્યોનું મંડળ સામેલ હશે. આ પ્રતિનિધિમંડળમાં શ્રીલંકામાં બૌદ્ધ સંઘના તમામ ચાર નિકાત  એટલે કે અસગિરિયા, અમરપુરા, રામન્યા, માલવટ્ટાના અનુનાયકો  સામેલ હશે તેમજ શ્રીલંકાની સરકારના કેબિનેટ મંત્રી નમલ રાજપક્ષેની આગેવાનીમાં પાંચ મંત્રીઓ સામેલ હશે.
કુશીનગર આંતરરાષ્ટ્રીય હવાઈમથકનું નિર્માણ અંદાજે રૂ. 260 કરોડના ખર્ચે થયું છે. આ હવાઈમથક ભગવાન બુદ્ધના મહાપરિનિર્વાણ સ્થળની મુલાકાત લેનાર સ્થાનિક અને આંતરરાષ્ટ્રીય યાત્રાળુઓને સુવિધા આપશે. વળી આ હવાઈમથકનું નિર્માણ દુનિયાભરમાં બૌદ્ધ સંપ્રદાયનાં પવિત્ર યાત્રાધામો સાથે કુશીનગરને જોડવાનો એક પ્રયાસ છે. આ હવાઈમથક ઉત્તરપ્રદેશ અને બિહારના નજીકના જિલ્લાઓને સેવા આપશે તેમજ આ વિસ્તારમાં રોકાણ અને રોજગારીની તકો વધારવાની દિશામાં મહત્વપૂર્ણ પગલું છે.
મહાપરિનિર્વાણ મંદિર ખાતે અભિધમ્મ દિવસ
પ્રધાનમંત્રી મહાપરિનિર્વાણ મંદિરની મુલાકાત લેશે. અહીં ભગવાન બુદ્ધની સૂતેલી પ્રતિમાની અર્ચના કરશે અને ચિવર  અર્પણ કરશે. અહીં તેઓ બોધિવૃક્ષના છોડવાનું વાવેતર પણ કરશે.
પ્રધાનમંત્રી અભિધમ્મ દિવસ પર આયોજિત એક કાર્યક્રમમાં સામેલ થશે. આ દિવસ બૌદ્ધ ભિક્ષુઓ માટે ત્રણ મહિનાની વર્ષાઋતુ – વર્ષાવાસ કે વસ્સાના અંતનું પ્રતીક છે, જે દરમિયાન બૌદ્ધ ભિક્ષુઓ એક જ વિહાર અને મઠમાં રોકાણ કરે છે તથા પ્રાર્થના-અર્ચના કરે છે. આ કાર્યક્રમમાં શ્રીલંકા, થાઇલેન્ડ, મ્યાન્માર, દક્ષિણ કોરિયા, નેપાળ, ભૂટાન અને કમ્બોડિયામાંથી પ્રસિદ્ધ ભિક્ષુઓ તેમજ વિવિધ દેશોના રાજદૂતો પણ સામેલ થશે.
પ્રધાનમંત્રી અંજતાના ભીંતચિત્રોના ચિત્રકામના પ્રદર્શન, બૌદ્ધ સૂત્રોની કેલિગ્રાફીના પ્રદર્શન તથા ગુજરાતમાં વડનગર અને અન્ય બૌદ્ધ સ્થળોમાં ઉત્ખનનમાંથી પ્રાપ્ત કળાત્મક ચીજવસ્તુઓના પ્રદર્શનને પણ નિહાળશે.
વિવિધ વિકાસલક્ષી પ્રોજેક્ટનું ઉદ્ઘાટન અને શિલાન્યાસ
પ્રધાનમંત્રી કુશીનગરમાં બરવા જંગલમાં આયોજિત એક જાહેર કાર્યક્રમમાં સામેલ થશે. આ કાર્યક્રમમાં તેઓ સરકારી મેડિકલ કોલેજ, કુશીનગરનું શિલાન્યાસ કરશે, જેનું નિર્માણ રૂ. 280 કરોડથી વધારેના ખર્ચે થશે. આ મેડિકલ કોલેજમાં 500 બેડ હશે અને અકાદમિક સત્ર 2022-2023માં એમબીબીએસ અભ્યાસક્રમમાં 100 વિદ્યાર્થીઓને પ્રવેશ મળશે. પ્રધાનમંત્રી રૂ. 180 કરોડથી વધારે મૂલ્યના 12 વિકાસલક્ષી પ્રોજેક્ટનું ઉદ્ઘાટન અને શિલાન્યાસ પણ કરશે.
SD/GP/BT
(Visitor Counter : 165
પ્રધાનમંત્રીનું કાર્યાલય
પ્રધાનમંત્રીએ પ્રગતિની 36મી બેઠકની અધ્યક્ષતા કરી
પ્રધાનમંત્રી શ્રી નરેન્દ્ર મોદીએ આજે પ્રગતિની 36મી બેઠકની અધ્યક્ષતા કરી હતી.
આ બેઠકમાં સમીક્ષા માટેની કામગીરી માટે આઠ મુદ્દા હાથ પર લેવામાં આવ્યાં હતાં, જેમાં આઠ વિવિધ પ્રોજેક્ટ, એક ફરિયાદ નિવારણ સાથે સંબંધિત યોજના અને એક કાર્યક્રમનો મુદ્દો સામેલ હતો. આઠ પ્રોજેક્ટમાં ત્રણ પ્રોજેક્ટ માર્ગ પરિવહન અને રાજમાર્ગ મંત્રાલયના, બે પ્રોજેક્ટ રેલવે મંત્રાલયના, એક-એક પ્રોજેક્ટ વીજ મંત્રાલય, પેટ્રોલિયમ અને કુદરતી ગેસ મંત્રાલય અને ગૃહ મંત્રાલય સાથે સંબંધિત હતા. કુલ આશરે રૂ. 44,545 કરોડનો ખર્ચ ધરાવતા આઠ પ્રોજેક્ટ 12 રાજ્યોમાં આકાર લઈ રહ્યાં છે. આ રાજ્યો છે – પશ્ચિમ બંગાળ, આસામ, તમિલનાડુ, ઓડિશા, ઝારખંડ, સિક્કિમ, ઉત્તરપ્રદેશ, મિઝોરમ, ગુજરાત, મધ્યપ્રદેશ, બિહાર અને મેઘાલય.
પ્રધાનમંત્રીએ કેટલાંક પ્રોજેક્ટના અમલમાં થઈ રહેલા વિલંબ પ્રત્યે ચિંતા વ્યક્ત કરી હતી અને સંબંધિત અધિકારીઓને સૂચના આપી હતી કે, પ્રોજેક્ટના વિલંબ માટે જવાબદાર તમામ સમસ્યાઓનું નિર્ધારિત સમયમાં સમાધાન કરવું પડશે અને જ્યાં શક્ય હોય, ત્યાં યુદ્ધના ધોરણે.
પ્રધાનમંત્રીએ બેઠકમાં સિંગલ યુઝ પ્લાસ્ટિકના વપરાશને બંધ કરવા માટે કાર્યક્રમની સમીક્ષા કરી હતી. બેઠકમાં પ્રધાનમંત્રી ગ્રામ સડક યોજના સાથે સંબંધિત ફરિયાદ નિવારણની સમીક્ષા પણ થઈ હતી. પ્રધાનમંત્રી પ્રોજેક્ટ સાથે સંકળાયેલા લોકોની જરૂરિયાતો પર ભાર મૂક્યો હતો, ખાસ કરીને ઉચિત જાગૃતિ અભિયાન દ્વારા યુવા પેઢીની જરૂરિયાતો પૂર્ણ કરવા. તેમણે તમામ અધિકારીઓને પ્રધાનમંત્રી ગ્રામ સડક યોજના અંતર્ગત નિર્માણ થઈ રહેલા માર્ગોની ગુણવત્તા પર ખાસ ધ્યાન આપવાનું પણ કહ્યું હતું.
પ્રગતિની અગાઉની 35 બેઠકોમાં કુલ આશરે 13.60 લાખ કરોડનો ખર્ચ ધરાવતા 290 પ્રોજેક્ટ, 51 કાર્યક્રમો/યોજનાઓ અને 17 જુદાં જુદાં ક્ષેત્રો સાથે સંબંધિત ફરિયાદોની સમીક્ષા થઈ હતી.
SD/GP/JD
(
પ્રધાનમંત્રીનું કાર્યાલય
પશ્ચિમ બંગાળમાં એક દુ:ખદ અકસ્માતને કારણે થયેલી જાનહાનિથી પીએમ વ્યથિત
પીડિતો માટે PMNRF તરફથી એક્સ-ગ્રેશિયાની જાહેરાત
પ્રધાનમંત્રી શ્રી નરેન્દ્ર મોદીએ પશ્ચિમ બંગાળના બીરભૂમ જિલ્લામાં એક દુ:ખદ દુર્ઘટનાને કારણે થયેલી જાનહાનિ પર ઊંડો શોક વ્યક્ત કર્યો છે. શ્રી મોદીએ પીડિતો માટે PMNRF તરફથી એક્સ-ગ્રેશિયાની પણ જાહેરાત કરી છે.
પ્રધાનમંત્રી કાર્યાલયે ટ્વિટ કર્યું;
"પશ્ચિમ બંગાળના બીરભૂમ જિલ્લામાં એક દુ:ખદ અકસ્માતને કારણે થયેલા જીવ ગુમાવવાથી દુઃખી. ઘાયલો માટે પ્રાર્થના.
રૂ. 2 લાખ PMNRF તરફથી દરેક મૃતકના નજીકના સંબંધીઓને આપવામાં આવશે અને ઘાયલોને રૂ. 50,000 આપવામાં આવશે: PM"
SD/GP/JD
(
પ્રધાનમંત્રીનું કાર્યાલય
પ્રધાનમંત્રીએ કાનપુર એરપોર્ટ પર સિવિલ એન્ક્લેવના ઉદ્ઘાટનની પ્રશંસા કરી
પ્રધાનમંત્રી શ્રી નરેન્દ્ર મોદીએ કહ્યું છે કે કાનપુર એરપોર્ટ પર નવું સિવિલ એન્ક્લેવ મુસાફરીને સરળ બનાવશે અને તકોનું વિસ્તરણ કરશે.
ઉત્તર પ્રદેશના મુખ્યમંત્રી શ્રી યોગી આદિત્યનાથના ટ્વીટના જવાબમાં પ્રધાનમંત્રીએ ટ્વીટ કર્યું:
"ખૂબ ખૂબ અભિનંદન! કાનપુર એરપોર્ટ પર સુવિધાઓનું આ વિસ્તરણ લોકો માટે હવાઈ મુસાફરીને વધુ સુવિધાજનક બનાવશે, તે ઘણી નવી તકો પણ ઊભી કરશે."
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
ભારતના લોકો તેમની પ્રતિભા અને સાહસની ભાવનાનું પ્રદર્શન કરી રહ્યા છે: પ્રધાનમંત્રી
પ્રધાનમંત્રી શ્રી નરેન્દ્ર મોદીએ કહ્યું છે કે ભારતના લોકો તેમની પ્રતિભા અને સાહસની ભાવનાનું પ્રદર્શન કરી રહ્યા છે. પીએમ કેન્દ્રીય વાણિજ્ય અને ઉદ્યોગ મંત્રી શ્રી પીયૂષ ગોયલના ટ્વીટનો જવાબ આપી રહ્યા હતા જેમાં મંત્રીએ માહિતી આપી હતી કે ભારતે 2022-23 માટે 770 બિલિયન ડોલરનો નવો નિકાસ રેકોર્ડ હાંસલ કર્યો છે.
પ્રધાનમંત્રી ટ્વીટ કર્યું;
“ભારતના લોકો તેમની પ્રતિભા અને સાહસની ભાવનાનું પ્રદર્શન કરી રહ્યા છે. વિશ્વ ભારત તરફ આશાવાદ અને ઉત્સાહથી જોઈ રહ્યું છે.
YPGP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
સ્વાસ્થ્ય અને પરિવાર કલ્યાણ મંત્રાલય
કોવિડ-19 અપડેટ
રાષ્ટ્રવ્યાપી રસીકરણ અભિયાન અંતર્ગત અત્યાર સુધી 119.38 કરોડ લોકોને રસી આપવામાં આવી
સાજા થવાનો દર હાલમાં 98.33% નોંધાયો, માર્ચ 2020 પછીથી સૌથી વધુ
છેલ્લા 24 કલાકમાં 10,264 દર્દીઓ સાજા થયા, કુલ વધીને 3,39,67,962 દર્દીઓ સાજા થયા
છેલ્લા 24 કલાકમાં ભારતમાં 9,119 નવા કેસ નોંધાયા
ભારતમાં સક્રિય કેસનું ભારણ 1,09,940 થયું, 539 દિવસમાં સૌથી ઓછું
સક્રિય કેસ કુલ કેસનાં 1% કરતા ઓછા છે, હાલમાં 0.32% છે, માર્ચ 2020 પછી સૌથી ઓછા
દૈનિક પોઝિટિવીટી દર 0.79% પહોંચ્યો, છેલ્લા 52 દિવસથી 2% કરતા ઓછો
સાપ્તાહિક પોઝિટિવીટી દર છેલ્લા 62 દિવસથી 2% કરતા ઓછો થઈ ગયો છે, હાલમાં 0.90% છે
કુલ 63.59 કરોડ પરીક્ષણો કરવામાં આવ્યા
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 177